EELNÕU

04.03.2024

**Meresõiduohutuse seaduse ja teiste seaduste muutmise seadus**

**§ 1. Meresõiduohutuse seaduse muutmine**

Meresõiduohutuse seaduses tehakse järgmised muudatused:

**1)** paragrahvi 2 täiendatakse punktidega 44 ja 45 järgmises sõnastuses:

„44) *punkerdamine* – laeva varustamine mootorikütuse või -õlidega;

45) *punkerdaja* – punkerdamise teenust osutav ettevõtja.“;

**2)** paragrahvi 9 lõige 3 muudetakse ja sõnastatakse järgmiselt:

„(3) Kui isik taotleb käesoleva seaduse § 7 punktis 4 või 41 nimetatud tegevusalal tegutsemiseks tegevusluba, lisatakse taotlusele seadme, vahendi või süsteemi tootja poolt taotlejale väljastatud loa või tunnistuse koopia selle toote katsetamiseks või selle hoolduse, kontrolli või remondi tegemiseks.“;

**3)** paragrahvi 9 täiendatakse lõikega 41 järgmises sõnastuses:

„(41) Käesoleva seaduse § 7 punktis 9 nimetatud väikelaeva ehitamise tegevusloa taotlemisel lisatakse taotlus väikelaeva tootja unikaalse koodi saamiseks kooskõlas komisjoni rakendusmäärusega (EL) 2017/1 veesõidukite identifitseerimine korra kohta Euroopa Parlamendi ja nõukogu direktiivi 2013/53/EL (mis käsitleb väikelaevu ja jette) raames. Transpordiamet väljastab tootja unikaalse koodi koos tegevusloaga.“;

**4)** paragrahvi 9 lõige 5 muudetakse ja sõnastatakse järgmiselt:

„(5) Tegevusloa taotluse läbivaatamise eest tuleb tasuda riigilõivu riigilõivuseaduses sätestatud määras.“;

**5)** paragrahvi 13 lõike 2 punkt 2 muudetakse ja sõnastatakse järgmiselt:

„2) täisülevaatus, mis tehakse üks kord 12 kuu jooksul tunnistuste väljastamise või nende kehtivuse kinnitamise korral ja mille hulka kuulub ka laeva veealuse osa ülevaatus. Kaks korda viie aasta jooksul tehakse täisülevaatuse käigus ka laeva veealuse osa ülevaatus kuivdokis, kusjuures ülevaatustevaheline aeg ei või ületada 36 kuud, kui volitatud klassifikatsiooniühingu eeskirjad ja normid ei nõua dokiülevaatust sagedamini;“;

**6)** paragrahvi 13 täiendatakse lõikega 23 järgmises sõnastuses:

„(23) Käesoleva paragrahvi lõike 2 punktis 2 nimetatud juhul võib laeva ühe veealuse osa ülevaatuse kuivdokis asendada laeva veealuse osa ülevaatusega vees, kui on täidetud järgmised tingimused:

1) järgitud on ülevaatuse ja sertifitseerimise ühtlustatud süsteemi ülevaatusjuhiseid, mis on koostatud asjaomaste IMO resolutsioonide ja ringkirjade nõuete kohaselt;

2) järgitud on Rahvusvahelise Klassifikatsiooniühingute Assotsiatsiooni menetlusnõudeid klassifikatsiooniühingutele;

3) tegemist ei ole ro-ro-tüüpi laevaga;

4) laev ei ole vanem kui 15 aastat;

5) tegevus on kooskõlastatud Transpordiametiga.“;

**7)** paragrahvi 13 lõike 4 punkt 5 muudetakse ja sõnastatakse järgmiselt:

„5) vähemalt kaks laeva veealuse osa ülevaatust kuivdokis, mis tehakse igas viieaastases ajavahemikus, kusjuures ülevaatustevaheline aeg ei või ületada 36 kuud, kui volitatud klassifikatsiooniühingu eeskirjad ja normid ei nõua ülevaatust sagedamini;“;

**8)** paragrahvi 13 täiendatakse lõikega 41 järgmises sõnastuses:

„(41) Käesoleva paragrahvi lõike 4 punktis 5 nimetatud juhul ühe laeva veealuse osa ülevaatuse kuivdokis võib asendada laeva veealuse osa ülevaatusega vees, kui on täidetud järgmised tingimused:

1) järgitud on ülevaatuse ja sertifitseerimise ühtlustatud süsteemi ülevaatusjuhiseid, mis on koostatud asjaomaste IMO resolutsioonide ja ringkirjade nõuete kohaselt;

2) järgitud on Rahvusvahelise Klassifikatsiooniühingute Assotsiatsiooni menetlusnõudeid klassifikatsiooniühingutele;

3) tegevus on kooskõlastatud Transpordiametiga.“;

**9)** paragrahvi 18 pealkirja täiendatakse pärast sõna „**tunnistamine**“ tekstiosaga „**, kehtivuse peatamine**“;

**10)** paragrahvi 18 lõike 2 punkt 1 tunnistatakse kehtetuks;

**11)** paragrahvi 18 täiendatakse lõigetega 3 ja 4 järgmises sõnastuses:

„(3) Transpordiamet peatab laeva meresõiduohutust tõendava tunnistuse, merekõlblikkuse tunnistuse, sõidukõlblikkuse tunnistuse, reisijateveo tunnistuse, siseveelaeva reisijateveo tunnistuse ja ajaloolise laeva tunnistuse laeva madalikule sõidu või põhjapuute korral, välja arvatud juhul, kui põhjapuute võimalus on sätestatud sadama tavades või eeskirjas.

(4) Kui käesoleva paragrahvi lõikes 3 nimetatud tunnistuse omanik tõendab, et tunnistuse kehtivuse peatamise alus on kõrvaldatud, taastab Transpordiamet tunnistuse kehtivuse.“;

**12)** paragrahvi 20 lõike 51 punkt 2 muudetakse ja sõnastatakse järgmiselt:

„2) Eesti kodanikule või Eestis elamisluba või elamisõigust omavale välismaalasele või kodakondsuseta isikule või isikule, kellel on kehtiv e-residendi digitaalne isikutunnistus, kes on läbinud käesoleva seaduse § 7 punkti 11 kohast tegevusluba omava mereõppeasutuse õppekavaga samaväärse väljaõppe ja meresõidupraktika või muu praktika ning omandanud asjakohase kutse välisriigis, millega Eestil on sõlmitud STCW konventsiooni reegli I/10 kohane kahepoolne leping ja mille meremeeste väljaõppe korraldus on IMO ja Euroopa Liidu poolt tunnustatud. Eesti meresõidudiplomi väljastamiseks peavad olema täidetud ka käesoleva paragrahvi lõikes 61 sätestatud nõuded. “;

**13)** paragrahvi 20 lõike 53 sissejuhatav lauseosa muudetakse ja sõnastatakse järgmiselt:

„Meresõidudiplomi taotlejal peab olema kutsekvalifikatsioon ja kõrgharidus, mille omandamisel ta on saanud teadmised, arusaamad, kogemused ja pädevuse valitud ametikohal töötamiseks ning mis vastab meremeeste väljaõppe, diplomeerimise ja vahiteenistuse aluste rahvusvahelise konventsiooni reeglile II/2 või III/2 ja Transpordiameti heaks kiidetud õppekavale, järgmiste meresõidudiplomite saamiseks:“;

**14)** paragrahvi 20 lõike 56 punkt 31 muudetakse ja sõnastatakse järgmiselt:

„31) välisriigis väljastatud meremeeste väljaõppe, diplomeerimise ja vahiteenistuse aluste rahvusvahelisele konventsioonile vastava meresõidudiplomi alusel samaväärse Eesti meresõidudiplomi taotlemisel, arvestades käesoleva paragrahvi lõike 51 punktis 2 sätestatut.“;

**15)** paragrahvi 20 lõike 56 punkt 32 tunnistatakse kehtetuks;

**16)** paragrahvi 20 täiendatakse lõikega 59 järgmises sõnastuses:

„(59) Järgmise kvalifikatsiooniastme Eesti meresõidudiplomi või kutsetunnistuse taotlemiseks vajalikku meresõidupraktikat arvestatakse Eesti meresõidudiplomi või kutsetunnistusega läbitud meresõidupraktikat vastaval ametikohal.“;

**17)** paragrahvi 20 täiendatakse lõikega 61 järgmises sõnastuses:

„(61) Transpordiamet hindab välisriigi mereõppeasutuse õppekava erialaste ainete sisu ja mahu ning meresõidupraktika või muu praktika samaväärsust tegevusluba omava Eesti mereõppeasutuse õppekavaga. Kui välisriigi mereõppeasutuse läbitud õppekava sisu ja maht või meresõidupraktika või muu praktika ei ole samaväärne, siis tuleb taotlejal läbida täiendusõpe või meresõidupraktika või muu praktika puuduolevas osas ja esitada vastava õppe või praktika läbimist tõendav dokument Transpordiametile.“;

**18)** paragrahvi 22 lõige 3 muudetakse ja sõnastatakse järgmiselt:

„(3) Transpordiamet väljastab laeva ohutu mehitatuse tunnistuse, kui reederi esitatud laevapere miinimumkoosseis vastab selle määramise nõuetele ning on igas olukorras piisav laeva ohutuks kasutamiseks ja merekeskkonna kaitseks.“;

**19)** paragrahvi 22 täiendatakse lõikega 31 järgmises sõnastuses:

„(31) Transpordiamet väljastab laeva ohutu mehitatuse tunnistuse kuni viieks aastaks.“;

**20)** paragrahvi 22 lõige 4 muudetakse ja sõnastatakse järgmiselt:

„(4) Transpordiamet tunnistab laeva ohutu mehitatuse tunnistuse kehtetuks, kui:

1) laeva tehniliste seadmete seisund ei taga ohutust laevapere miinimumkoosseisuga;

2) reeder on jätnud esitamata taotluse laevapere miinimumkoosseisu muutmiseks, kui see on nõutav käesoleva seaduse § 21 lõigete 5 või 51 alusel kehtestatud nõuete kohaselt.“;

**21)** paragrahvi 22 täiendatakse lõikega 6 järgmises sõnastuses:

„(6) Käesolevat paragrahvi kohaldatakse ka siseveelaevale.“;

**22)** paragrahvi 36 lõige 51 tunnistatakse kehtetuks;

**23)** paragrahvi 36 lõikest 52 jäetakse välja sõnad „või Transpordiametiga asjaomase lepingu sõlminud jeti tootja või tootja volitatud esindaja või levitaja või importija“;

**24)** seaduse 10. peatüki pealkiri muudetakse ja sõnastatakse järgmiselt:

„**10. peatükk**

**LAEVA LASTIMINE, LOSSIMINE JA PUNKERDAMINE“;**

**25)** seadust täiendatakse §-ga 411 järgmises sõnastuses:

„**§ 411. Punkerdamine**

(1) Punkerdaja peab punkerdamisel rakendama kõiki vajalikke meetmeid, et vältida keskkonnareostuse tekkimist.

(2) Enne punkerdamise alustamist kannab punkerdaja info oma tegevuse kohta elektroonilisse mereinfosüsteemi rahvusvahelise laevade põhjustatava merereostuse vältimise konventsiooni VI lisa nõuete kohaselt.

(3) Nõuded punkerdajale, punkerdamisele ja alad, kus tohib punkerdada, kehtestab Vabariigi Valitsus määrusega.“;

**26)** paragrahvi 421 lõikes 2 asendatakse sõna „riigi“ sõnadega „Euroopa Liidu liikmesriigi“;

**27)** seaduse 101. peatüki pealkirjas asendatakse sõna „**merereostuse**“ sõnaga „**reostuse**“;

**28)** paragrahvi 441 lõige 2 muudetakse ja sõnastatakse järgmiselt:

„(2) Laev, mis kuulub rahvusvahelise laevade põhjustatava merereostuse vältimise konventsiooni kohaldamisalasse, on kohustatud täitma konventsioonis ette nähtud merereostusest teavitamise nõudeid. Merereostuse põhjustamisest ja avastatud merereostusest peab laeva kapten konventsioonis ette nähtud vormi kohaselt teatama politseiasutusele.“;

**29)** 101. peatükki täiendatakse §-ga 447 järgmises sõnastuses:

**„§ 447. Muudelt veesõidukitelt reostuse vältimine**

Laeva kapten ja väikelaeva või muu veesõiduki juht, kellele ei kohaldu käesoleva seaduse § 441 lõige 2, on kohustatud esimesel võimalusel teavitama merealal ja piiriveekogul avastatud reostusest politseiasutust.“;

**30**) paragrahvi 45 lõikest 10 jäetakse välja tekstiosa „ning avastatud reostusest politseiasutusele“;

**31)** paragrahvi 47 lõiget 4 täiendatakse teise lausega järgmises sõnastuses:

„Üldkasutataval veeteel hooldab, paigaldab, haldab ja arendab ujuvmärgistuse ja püsimärgistuse tulesid ning hooldab kesklaine sagedustel navigatsiooniparandi signaali väljastavaid raadiojaamu Riigilaevastik.“;

**32)** paragrahvi 47 lõike 41 kolmas lause tunnistatakse kehtetuks;

**33)** paragrahvi 47 lõiget 5 täiendatakse pärast sõna „loa“ sõnaga „taotlemise“;

**34)** paragrahvi 47 täiendatakse lõiketega 51–53 järgmises sõnastuses:

„(51) Transpordiamet keeldub hüdrograafilise mõõdistustöö tegemise loa andmisest või hüdrograafilise mõõdistustöö aruande heakskiitmisest, kui:

1) kavandatav või tehtud mõõdistustöö ei võimalda tagada ohutut veeliiklust või

2) mõõdistustehnoloogia ja -metoodika ei võimalda saavutada nõutud täpsusklassile vastavaid tulemusi.

(52) Transpordiamet keeldub hüdrograafilise mõõdistustöö tegemise loa andmisest, kui mõõdistustöö tegija või tegemine võib kujutada ohtu riigi julgeolekule ja Kaitsevägi või Kaitsepolitseiamet on jätnud sel põhjusel taotluse kooskõlastamata.

(53) Kui hüdrograafilisi mõõdistustöid korraldab Transpordiamet, siis kooskõlastab Transpordiamet mõõdistustöö riigi julgeolekule ohutu tegemise Kaitseväe ja Kaitsepolitseiametiga.“;

**35)** paragrahvi 47 täiendatakse lõikega 71 järgmises sõnastuses:

„(71) Hüdrograafia infosüsteemi vastutav töötleja võib keelduda infosüsteemist sügavusandmete väljastamisest, kui see võib kujutada ohtu riigi julgeolekule. Infosüsteemi vastutav töötleja kooskõlastab selliste andmete väljastamise Kaitseväe ja Kaitsepolitseiametiga enne andmete väljastamist.“;

**36**) paragrahvi 48 lõikes 6 asendatakse sõna „Transpordiamet“ sõnaga „Riigilaevastik“ vastavas käändes;

**37)** paragrahvi 49 täiendatakse lõikega 11 järgmises sõnastuses:

„(11) Pukseeritava laeva või ujuvvahendi tehniline seisukord peab vastama pukseerimise tingimustele ning sellel peab olema merekõlblikkuse või sõidukõlblikkuse tunnistus või ühekordne Transpordiameti või volitatud klassifikatsiooniühingu väljastatud pukseerimise luba.“;

**38)** paragrahvi 50 täiendatakse lõikega 12 järgmises sõnastuses:

„(12) Jäämurdetöid korraldab Transpordiamet. Jäämurdetöid teeb Riigilaevastik koostöös Transpordiametiga.“;

**39)** paragrahvi 509 lõike 1 punkt 1 muudetakse ja sõnastatakse järgmiselt:

„1) riigihaldusülesandeid täitvad laevad;“;

**40)** paragrahvi 51 lõige 1 muudetakse ja sõnastatakse järgmiselt:

„(1) Laevaliikluse korraldamise süsteemi eesmärk on aidata kaasa inimelude ohutuse tagamisele merel, suurendada ohutust ja efektiivsust navigeerimisel ning toetada keskkonnakaitset laevaliikluse korraldamise süsteemi vastutusalas, vältides ohtlike olukordade tekkimist asjakohaste meetmete ja protseduuride kaudu järgmiselt:

1) edastades õigeaegset ja asjakohast teavet, mis võib mõjutada laevade liikumist ja aidata kaasa laeva pardal tehtavatele otsustele;

2) jälgides ja korraldades laevaliiklust, et tagada ohutu ja efektiivne laevade liikumine;

3) reageerides tekkivatele ohtlikele olukordadele.“;

**41)** paragrahvi 51 lõige 21 muudetakse ja sõnastatakse järgmiselt:

„(21) Transpordiamet salvestab laevaliikluse korraldamise käigus kogutud elektroonilist informatsiooni. Kogutud informatsiooni säilitatakse vähemalt 30 päeva. Kogutud elektrooniline informatsioon on mõeldud asutusesiseseks kasutamiseks.“;

**42)** paragrahvi 51 lõike 23 teine lause tunnistatakse kehtetuks;

**43)** paragrahvi 51 täiendatakse lõikega 25 järgmises sõnastuses:

„(25) Käesoleva paragrahvi lõikes 1 nimetatud eesmärkide täitmiseks edastab Transpordiamet vastavalt vajadusele teavet või soovitusi, hoiatusi ja juhiseid.“;

**44)** paragrahvi 51 lõikes 4 asendatakse sõna „operaatorina“ sõnaga „laevaliiklusjuhina“;

**45)** paragrahvi 51 lõige 41 muudetakse ja sõnastatakse järgmiselt:

„(41) Laevaliiklusjuhtide kvalifikatsiooniastmed on laevaliiklusjuht ja vanemlaevaliiklusjuht.“;

**46)** paragrahvi 51 lõigetes 42–7, § 52 lõigetes 1–4, § 53 lõigetes 3 ja 4, § 59 lõikes 7 ning § 62 lõike 2 punktis 10asendatakse sõnad „laevaliikluse korraldamise süsteemi operaator“ sõnaga „laevaliiklusjuht“ vastavas käändes;

**47)** paragrahvi 51 lõigetes 5 ja 6, § 52 lõikes 4 ning § 53 lõikes 3 asendatakse sõna „operaatori“ sõnaga „laevaliiklusjuhi“;

**48)** paragrahvi 51 lõikes 7 asendatakse sõna „vanemoperaatori“ sõnaga „vanemlaevaliiklusjuhi“;

**49)** paragrahvi 53 lõikes 4 asendatakse sõna „kaptenile“ sõnaga „laevajuhile“;

**50**) paragrahvi 571 täiendatakse lõikega 51 järgmises sõnastuses:

„(51) Käesoleva paragrahvi lõigetes 3 ja 4 nimetatud lootsi juhendamisel sadama külastuse sooritamiseks tuleb esitada lootsitellimus ja maksta lootsitasu kehtestatud tasumäärade järgi.“;

**51**) paragrahvi 58 lõike 22 punktis 4 asendatakse sõna „lootsimispiirkonda“ sõnadega „kohustusliku lootsimise ala“;

**52**) paragrahvi 582 täiendatakse lõikega 42 järgmises sõnastuses:

„(42) Kui lootsimispiirkonna sadama piirangu muutmiseks või kaotamiseks ei ole merelootsil võimalik lootsimist praktiseerida käesoleva paragrahvi lõike 4 kohaselt seda sadamat külastavate laevade vähesuse või nende puudumise tõttu, võib seda teha mereõppeasutuses valmendil. Valmendil tuleb praktiseerida vähemalt kümne korda ja sooritada kvalifikatsioonieksam asjaomase sadama jaoks.“;

**53** paragrahvi 585 punktid 2–3 muudetakse ning sõnastatakse järgmiselt:

„2) esitama Transpordiametile lootsi kutsetunnistuse saamiseks lootsi või lootsikandidaadi allkirjastatud taotluse, käesoleva seaduse § 581 lõigetes 1–5 ja § 582 lõigetes 2–41 nimetatud lootsimiste või töökogemuse tõendamiseks vajalikud dokumendid, kui need ei ole kättesaadavad Transpordiameti peetavast andmekogust, ning avamerelootsi kutsetunnistuse taotlemisel mereõppeasutuse väljastatud tunnistuse Läänemere riikide lootsikomisjoni (BPAC) mudelkursusele vastava avamerelootsi õppekava läbimise kohta ning 1978. aasta meremeeste väljaõppe, diplomeerimise ja vahiteenistuse aluste rahvusvahelise konventsiooni koodeksi A osa jaotise A-V/4-1 kohase polaarvetes tegutsevate laevade alase põhiväljaõppe läbimise tunnistuse;

3) korraldama lootside väljaõpet nende lootsimispiirkonnas kavandatava navigatsioonilise olukorra muudatuse korral, uute sadamate kasutusele võtmisel või vajaduse korral enne kvalifikatsioonieksamit.“;

**54)** paragrahvi 585 punkt 4 tunnistatakse kehtetuks;

**55)** seadust täiendatakse §-ga 601 järgmises sõnastuses:

„**§ 601. Mitme laeva samaaegne lootsimine**

(1) Loots võib lootsida laevakaravani ühelt laevakaravanis liikuvalt laevalt, kui on täidetud järgmised tingimused:

1) lootsil peab olema selleks kõigi karavanis liikuvate laevade kaptenite nõusolek;

2) lootsil peab olema võimalik kasutada kõigi karavanis liikuvate laevade liikumise jälgimiseks ja sidepidamiseks vajalikke seadmeid;

3) loots ning kõigi karavanis liikuvate laevade kaptenid peavad olema veendunud, et laevade liikumisel karavanis on tagatud meresõiduohutus, seejuures on ilma- ja mereolud soodsad.

(2) Käesoleva paragrahvi lõike 2 punktis 1 nimetatud kapteni nõusolekut eeldatakse, kui laev on asunud karavanis liikuma.

(3) Loots vormistab iga karavanis sõitva laeva kohta eraldi lootsikviitungi.

(4) Kui karavanis lootsimine toimub laevaliiklusteeninduse piirkonnas, teavitatakse sellest laevaliiklusteenindust.

(5) Karavanis lootsimise täpsemad nõuded kehtestab valdkonna eest vastutav minister määrusega.“;

**56)** paragrahvi 62 lõike 2 punkt 9 muudetakse ja sõnastatakse järgmiselt:

„9) teatama politseiasutusele ja sadamas lisaks sadamakaptenile merereostusest;“;

**57**) paragrahvi 67 lõige 1 muudetakse ja sõnastatakse järgmiselt:

„(1) Lootsimise kohta vormistab loots lootsikviitungi, millele kantakse lootsimise andmed.“;

**58**) paragrahvi 68 lõige 2 muudetakse ja sõnastatakse järgmiselt:

„(2) Lootsimise eest maksab lootsitasu reeder, laevaagent või sadamapidaja, välja arvatud käesoleva paragrahvi lõikes 5 nimetatud juhul.“;

**59**) paragrahvi 68 lõikest 26 jäetakse välja tekstiosa „sadama akvatooriumil,“;

**60**) paragrahvi 68 lõikest 27 jäetakse välja tekstiosa „ja lootsitasu maksmise korra,“;

**61**) paragrahvi 68 täiendatakse lõikega 28 järgmises sõnastuses:

„(28) Kui loots lootsib karavanis liikuvaid laevu, makstakse iga lootsitava laeva eest lootsitasu käesoleva paragrahvi lõike 27 alusel kehtestatud tasumäärade järgi.“;

**62)** paragrahvi 68 lõige 3 muudetakse ja sõnastatakse järgmiselt:

„(3) Kui loots on tellitud laevale selles laevaliikluse piirkonnas, kus lootsimine ei ole kohustuslik, ja lootsi teenusest loobutakse, maksab reeder või laevaagent lootsitasu käesoleva paragrahvi lõike 27 alusel kehtestatud tasumäärade järgi.“;

**63)** paragrahvi 68 lõike 4 esimene lause muudetakse ja sõnastatakse järgmiselt:

„Laeva eest, mis on vabastatud kohustuslikust lootsimisest ning mis ei kasuta lootsiteenust, ei maksta lootsitasu.“;

**64**) paragrahvi 68 lõike 5 teine lause muudetakse ja sõnastatakse järgmiselt:

„Nimetatud juhtudel makstakse lootsitasu 50 protsenti käesoleva paragrahvi kohaselt arvestatud lootsitasust.“;

**65)** paragrahvi 68 täiendatakse lõigetega 51–57 järgmises sõnastuses:

„(51) Lootsitasu laekub riigieelarvesse. Loositasu arvestab ja makseteatise väljastab Riigilaevastik.

(52) Riigilaevastik esitab lootsitellimuses lootsitasu maksjana nimetatud isikule tasumisele kuuluva lootsitasu kohta makseteatise. Kui lootsitellimuses lootsitasu maksjana nimetatud isiku andmed on puudulikud või ebaõiged, esitab Riigilaevastik makseteatise laevaagendile, välja arvatud juhul, kui Eesti riigilippu kandval laeval puudub laevaagent või lootsitellimuse on esitanud sadamapidaja.

(53) Makseteatis koostatakse lootsikviitungi andmete põhjal. Ühe makseteatise võib koostada ja esitada mitme lootsimise kohta.

(54) Makseteatis esitatakse lootsitasu maksjale 30 päeva jooksul lootsiteenuse osutamisest arvates.

(55) Makseteatisel näidatakse:

1) makseteatise väljastaja nimetus;

2) makseteatise koostaja ees- ja perekonnanimi ning ametinimetus;

3) makseteatise koostamise kuupäev;

4) lootsitasu maksja nimi, registrikood ja aadress;

5) lootsikviitungi number ja kuupäev;

6) lootsitud laeva nimi;

7) tasumisele kuuluva lootsitasu suurus;

8) makseteatise õiguslik ja faktiline alus;

9) maksetähtpäev;

10) hoiatus viivise maksmise kohustuse ja sundtäitmise rakendamise kohta, kui lootsitasu jäetaksetähtpäevakstasumata.

(56) Makseteatis esitatakse lootsitasu maksjale elektroonilise mereinfosüsteemi kaudu. Elektroonilise mereinfosüsteemi mittetoimimise korral võib teabe esitada muul viisil.

(57) Lootsitasu maksmise tähtaeg on 30 päeva jooksul makseteatise elektroonilises mereinfosüsteemis kättesaadavaks tegemisest arvates.“;

**66**) paragrahvi 68 lõike 6 teine lause muudetakse ja sõnastatakse järgmiselt:

„Kui makseteatise saanud isik ei ole maksnud lootsitasu tähtaegselt, muutub lootsitasu maksmine täidetavaks käesoleva paragrahvi lõikes 54 nimetatud tähtaja lõppemisel.“;

**67**) paragrahvi 68 lõikes 7 asendatakse sõna „reeder“ sõnadega „makseteatise saanud isik“;

**68**) paragrahvi 68 täiendatakse lõikega 8 järgmises sõnastuses:

„(8) Lootsiteenuse osutaja võib keelduda laevale lootsiteenuse osutamisest, kui sama laeva lootsimise eest väljastatud makseteatise tasumise tähtaeg on saabunud, kuid lootsitasu on maksmata.“;

**69**) paragrahvi 681 lõiked 2 ja 3 muudetakse ning sõnastatakse järgmiselt:;

„(2) Regulaarreise tegeva reisilaeva, ro-ro-tüüpi kaubalaeva, konteineriveolaeva ja autoveolaeva lootsimise eest makstakse lootsitasu 50 protsenti käesoleva seaduse § 68 kohaselt arvestatud lootsitasust.

(3) Merematkeid tegeva reisilaeva eest makstakse lootsitasu 80 protsenti käesoleva seaduse § 68 kohaselt arvestatud lootsitasust.“;

**70**) paragrahvi 681 lõikes 4 asendatakse tekstiosa „tasub reeder lootsitasu 50 protsenti tasumäärast“ tekstiosaga „makstakse lootsimise eest lootsitasu 50 protsenti käesoleva seaduse § 68 kohaselt arvestatud lootsitasust“;

**71)** paragrahvi 681 lõikes 5 asendatakse sõnad „Isoleeritud ballasttankidega naftatankeri“ sõnadega „Eraldatud ballasttankidega tankeri“;

**72)** paragrahvi 751 lõikes 2 asendatakse sõna „Kliimaministeerium“ sõnaga „Transpordiamet“;

**73)** paragrahvi 751 lõiget 3 täiendatakse punktiga 93 järgmises sõnastuses:

„93) teave punkerdaja kohta;“;

**74**) paragrahvi 758 lõige 1 muudetakse ja sõnastatakse järgmiselt:

„(1) Riigilaevastik võib osutada tasulist veesõiduki prahtimis-, haldamis- ja mehitamisteenust, samuti sadama kasutamise teenust sadamas, mille pidaja on Riigilaevastik, seireteenust ning navigatsioonimärgistuse haldamise teenust, kui see ei takista tasulise teenuse osutaja õigusaktides sätestatud ülesannete täitmist.“;

**75**) paragrahvi 758 lõiget 3 täiendatakse pärast sõna „tasumäärad“ sõnadega „või tasu arvestamise alused“;

**76)** paragrahvi 76 täiendatakse lõikega 15 järgmises sõnastuses:

„(15) Riiklikku järelevalvet laevadelt merekeskkonna reostuse ja õhusaaste vältimise, sealhulgas punkerdamise nõuete täitmise üle teostab Keskkonnaamet.“;

**77)** paragrahvi 77 lõike 2 punktis 3 asendatakse sõnad „lossimine ja ballastimine“ tekstiosaga „lossimine, ballastimine ja punkerdamine“;

**78)** paragrahvi 771 lõikes 1 asendatakse tekstiosa „, 49 ja 50“ tekstiosaga „ja 49–51“;

**79)** paragrahvi 801 lõikes 2, § 811 lõikes 2, § 82 lõikes 2, § 932 lõikes 2, § 9413 lõikes 2, § 9414 lõikes 2 ja § 9417 lõikes 2 asendatakse arv „3200“ arvuga „40 000“;

**80)** paragrahvi 81 lõikes 2, § 812 lõikes 2, § 86 lõikes 2, § 903 lõikes 2, § 9411 lõikes 2, § 9415 lõikes 2, § 9416 lõikes 2, § 9420 lõikes 2, § 9421 lõikes 2 ja § 9422 lõikes 2 asendatakse arv „3200“ arvuga „20 000“;

**81)** paragrahvi 82 lõikest 1 jäetakse välja sõnad „Reisilaeval viibivate isikute nimekirja koostamise korra või“;

**82)** seadust täiendatakse §-ga 861 järgmises sõnastuses:

„**§ 861. Veesõiduki kinnitamine navigatsioonimärgi külge ja navigatsioonimärgi kahjustamine**

(1) Veesõiduki kinnitamise eest navigatsioonimärgi külge või navigatsioonimärgi kahjustamise eest –

karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –

karistatakse rahatrahviga kuni 3200 eurot.“;

**83)** paragrahvi 90 lõikes 2 ja § 906 lõikes 2 asendatakse arv „16 000“ arvuga „40 000“;

**84)** paragrahvides 901, 902, 943, 945, 948 ja 949 asendatakse arv „100“ arvuga „300“;

**85)** paragrahvi 904 lõikes 2 asendatakse arv „3200“ arvuga „400 000“;

**86)** paragrahvi 905 lõikes 2 asendatakse arv „32 000“ arvuga „400 000“;

**87)** seadust täiendatakse §-ga 908 järgmises sõnastuses:

„**§ 908.** **Punkerdamise kohta andmete esitamise nõuete rikkumine**

(1) Punkerdamise kohta andmete esitamise nõuete rikkumise või ebaõigete andmete kandmise eest –

karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –

karistatakse rahatrahviga kuni 20 000 eurot.“;

**88)** paragrahvi 93 lõikes 1 ja § 9411 lõikes 1 asendatakse arv „200“ arvuga „300“;

**89)** paragrahvi 9412 lõikes 1 asendatakse arv „20“ arvuga „300“;

**90)** paragrahvi 9412 lõikes 2 ja §-s 9418 asendatakse arv „2000“ arvuga „20 000“;

**91)** paragrahvi 9424 tekst muudetakse ja sõnastatakse järgmiselt:

„Veesõiduki juhtimise eest ilma juhtimisõiguseta –

karistatakse rahatrahviga kuni 300 trahviühikut.“;

**92)** paragrahvi 9426 lõikes 2 asendatakse tekstiosa „§-des 80–934 ja 941–9425“ tekstiosaga

„§-des 80–812, 86–87, 881, 90–949 ja 9412–9422“;

**93)** paragrahvi 9426 lõikest 4 jäetakse välja tekstiosa „89, 944,“;

**94)** paragrahvi 9426 lõige 41 muudetakse ja sõnastatakse järgmiselt:

„(41) Käesoleva seaduse §-des 88 ja 9424 sätestatud väärteo kohtuväline menetleja on lisaks käesoleva paragrahvi lõikes 4 sätestatule ka Kaitsevägi.“;

**95)** paragrahvi 9426 täiendatakse lõigetega 42–44 järgmises sõnastuses:

„(42) Käesoleva seaduse §-s 905 nimetatud väärteo kohtuväline menetleja merereostuse põhjustamisest ja avastatud merereostusest teavitamata jätmise korral on lisaks käesoleva paragrahvi lõikes 2 sätestatule ka politseiasutus ja Keskkonnaamet.

(43) Käesoleva seaduse §-s 908 nimetatud väärteo kohtuväline menetleja on Keskkonnaamet.

(44) Käesoleva seaduse §-s 93 sätestatud väärteo kohtuvälised menetlejad on lisaks käesoleva paragrahvi lõikes 2 sätestatule politseiasutus ja Kaitsevägi.“;

**96)** paragrahvi 9426 lõikes 5 asendatakse tekstiosa „9422, 9424 ja 9425“tekstiosaga „9422 ja 9424“.

**§ 2. Laeva asjaõigusseaduse muutmine**

Laeva asjaõigusseaduses tehakse järgmised muudatused:

**1)** paragrahvi 1 lõikes 3 asendatakse tekstiosa „rahvusvahelisele konventsioonile, millega Eesti on ühinenud“ sõnadega „rahvusvahelisele merivõlgade ja pantide konventsioonile“;

**2)** paragrahvi 1 lõikes 4 asendatakse tekstiosa „rahvusvahelisele konventsioonile, millega Eesti on ühinenud“ sõnadega „rahvusvahelisele laevade arestimise konventsioonile“;

**3)** paragrahvi 72lõikes 2 asendatakse tekstiosa „reederi (isik, kes laeva oma nimel kasutab) või kapteni“ tekstiosaga „laevapereta prahtija, haldaja või käitaja“;

**4)** paragrahvi 782 lõike 1 esimene lause muudetakse ja sõnastatakse järgmiselt:

„Laeva võib arestida hagi tagamiseks käesoleva seaduse §-s 781 nimetatud merinõude alusel üksnes rahvusvahelise laevade arestimise konventsioonis sätestatud tingimustel.“;

**5)** paragrahvi 782 lõige 3 muudetakse ja sõnastatakse järgmiselt:

„(3) Arestida võib igat laeva, mis on aresti seadmise ajal selle isiku omandis, kes vastutab merinõude eest ja kes oli nõude tekkimise ajal:

1) selle laeva omanik, mille suhtes merinõue tekkis, või

2) selle laeva laevapereta prahtija, ajaprahtija või reisiprahtija, mille suhtes merinõue tekkis.

Sätet ei kohaldata laeva omandiõiguse või valdusega seotud nõuete suhtes.“;

**6)** paragrahvi 783 lõike 1 esimene lause muudetakse ja sõnastatakse järgmiselt:

„Piisava tagatise andmisel rahuldavas vormis vabastab kohus laeva arestist.“.

**§ 3. Laeva lipuõiguse ja laevaregistrite seaduse muutmine**

Laeva lipuõiguse ja laevaregistrite seaduse § 341 muudetakse ja sõnastatakse järgmiselt:

**„§ 341. Riigihaldusülesandeid täitvate laevade andmekogu**

Riigihaldusülesandeid täitvate laevade andmekogusse kantakse andmed riigile kuuluvate laevade, mis on ette nähtud riigihaldusülesannete täitmiseks, ning riigivara valitseja ja volitatud asutuse kohta.“.

Lauri Hussar

Riigikogu esimees

Tallinn „....“ ...................... 2024. a.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Vabariigi Valitsus „....“ ...................... 2024. a.